recursal/SuperWikiNEXT-32B huggingface dataset:
**Nie Er** (tradisjonell kinesisk: 聶耳, forenklet kinesisk: 聂耳, pinyin: *Niè Ěr*, egentlig født **Nie Shouxin**, 聶守信 / 聂守信 , *Niè Shǒuxīn*, tilnavn *Ziyi* 子義 / 子藝 eller 子义 / 紫艺, *Zǐ Yì*, født 14. februar 1912 i Kunming i Kina, død 17. juni 1935 i Japan) var en kinesisk komponist. 

Fra ung alder interesserte han seg for musikk, og lærte seg å spille tradisjonelle kinesiske musikkinstrumenter som *dizi*, *erhu*, *sanxian* og *yueqin*.

Han var med på de første årene av Bright Moonlight Song and Dance Troupes virke. Men han er mest kjent for å ha komponert melodien til det som lenge etter skulle bli Folkerepublikken Kinas nasjonalsang, *De frivilliges marsj*. Den er den mest kjente av hans 37 musikalske verker. Nie Er samarbeidet ofte med lyrikeren Tian Han, som blant annet skrev teksten til *De frivilliges marsj*.

Statue av Nie Er i Kunming
I ukeblader i Shanghai kalte han seg gjerne med det engelske *George Njal*.

Alle Nie Ers verker ble til i de to siste årene av hans liv. Før dette var han mest kjent som fiolinist.

Nie Er ble medlem av Det kinesiske kommunistparti i 1933.

Han døde i en drukningsulykke i Japan, bare 23 år gammel. Det oppstod antagelser om at han ble myrdet av politiske grunner, men det synes etter omstendighetene ikke særlig sannsynlig.

Referanser
----------

1. ↑   International Music Score Library Project, oppført som Er Nie, IMSLP-identifikator Category:Nie,\_Er, besøkt 9. oktober 2017[Hentet fra Wikidata]
2. ↑   Store sovjetiske encyklopedi (1969–1978), avsnitt, vers eller paragraf Не Эр, besøkt 28. september 2015[Hentet fra Wikidata]

Litteratur
----------

* Wang, Zhiping (1999). *Nie Er: guo ge zuo qu zhe*. Shanghai: Educational Publisher. ISBN 7-5320-6316-X.

Eksterne lenker
---------------

* (en) Nie Er – kategori av bilder, video eller lyd på Commons Rediger på Wikidata
* (en) Nie Er på Internet Movie Database Rediger på Wikidata

* (en) Nie Er hos The Movie Database Rediger på Wikidata
* (en) Nie Er på Discogs Rediger på Wikidata

* (en) Nie Er på MusicBrainz Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NLA **·** NDL **·** MusicBrainz **·** Discogs
 |
Chambertin Grand Cru vinmarker i Côte de Nuits i regionen Burgund.
Château La Bienfaisance. Grand Cru vinmark i Saint-Émilion i Bordeaux, men med en annen betydning enn i Burgund.
**Cru** er en regional vinklassifisering som betegner en vingård, vinmark eller deler av vinmark som er kjent for å inneha spesielt gode forutsetninger for å kunne produsere kvalitetsvin på toppnivå. Selv om begrepet ofte brukes til å beskrive druer, vin eller cognac, er begrepet ikke teknisk sett en klassifisering av vinkvalitet per se, men kun ment å indikere det store potensial som ligger i vingården eller terroir.

Grand cru
---------

Dette er det høyeste nivået av klassifisering av AOC-viner fra Burgund eller Alsace. Det samme uttrykket er brukt for Châteaux i Saint-Émilion, men i den regionen har det en annen betydning og representerer ikke det høyeste nivået i klassifikasjonen.

Premier cru
-----------

I Burgund er nivået umiddelbart under Grand Cru kjent som Premier Cru, noen ganger skrevet som 1er cru.

Se også
-------

* Klassifikasjon (vin)
* Den offisielle klassifikasjonen av Bordeauxviner fra 1855

Referanser
----------

1. ↑  J. Robinson (ed.). (2006). *The Oxford Companion to Wine*. Oxford University Press. s. 321. ISBN 0-19-860990-6. Sjekk `|isbn=`-verdien: invalid character (hjelp).
**Južna Morava** (serbisk og makedonsk: Јужна Морава, (Sør-Morava, noen ganger kalt Bulgarske Morava)) er en elv i Nord-Makedonia, Kosovo og Serbia. Den er en av kildeelvene til Velika Morava (Store Morava) som renner ut i Donau ved Smederevo.

Geografi
--------

Elvens utspring er i fjellkjeden Skopska Crna Gora i Nord-Makedonia, ca. 20 kilometer nord for hovedstaden Skopje. Elven som er 295 kilometer lang, oppstår ved sammenløpet av elvene *Ključevska reka* og *Slatinska reka* i Nord-Makedonia og kalles da *Golema*. Etter å ha passert grensen til Kosovo blir elven kalt Binačka Morava. Ved Bujanovac i Serbia møter elven Moravica fra sør, og langs resten av strekningen (246 km) blir den kalt Južna Morava. 

Južna Morava var opprinnelig 318 km lang, men etter store flommer har elven dannet seg nye elveleier og er i dag nesten 30 km kortere.

Nedenfor Bujanovac løper elven i 20 kilometer gjennom et bredt og fruktbart sletteland. Etter Vranje snevrer landskapet seg inn til et juv mellom fjellene Kukavica og Krajiste. Ved Leskovac, ca. 30 kilometer lengre ned, åpner landskapet seg igjen. Gjennom denne dalen går også vei og jernbane som forbinder Serbia, Kosovo, Nord-Makedonia og Hellas.

Fra Leskovac begynner de fruktbare og tett befolkete slettene ved Niš. Her renner fra venstre Toplica og fra høyre Nišava inn i Južna Morava. Deretter kommer fra høyre en sideelv kalt Sokobanjska Moravica. Like før sammenløpet med Zapadna Morava ved Stalać går elven igjen inn i en trang dal. Deretter utvider landskapet seg og elven renner over Moravasletten. 

Elven tilhører Donaus nedslagsfelt og den drenerer et område på 15 469 km², hvorav 1 237 km² i Bulgaria (via sideelven Nišava). Ved munningen har den en middelvannføring på 100 m³/s. Elven er ikke seilbar. 

Južna Morava har 157 sideelver. De viktigste av disse er Jablanica, Veternica, Pusta og Toplica fra venstre og Vrla, Vlasina, Nišava (den lengste) og Sokobanjska Moravica fra høyre.

Økonomi
-------

Elven har potensial for strømproduksjon, som ikke er fullt utnyttet i dag. Det finnes likevel kraftverk i elvens nedslagsfelt. Deler av elven er kilde til vanning av landbruksområdene langs bredden.

Bilder
------

* Velika Moravas nedbørfeltVelika Moravas nedbørfelt
* Juzna Morava ved NišJuzna Morava ved Niš

Fotnoter
--------

**Type numrering**
1. ↑  Fra samløpet av Binačka Morava og Moravica
2. ↑  Inkludert kildeelven Binačka Morava

Referanser
----------

1. ↑  «Statistical Yearbook» (PDF). Statistical Office of the Republic of Serbia. 2017. s. 16. Besøkt 24. mai 2020.

* *Mala Prosvetina Enciklopedija*, 3. utg. (1985); Prosveta; ISBN 86-07-00001-2
* Jovan Đ. Marković (1990): "Enciklopedijski geografski leksikon Jugoslavije"; Svjetlost-Sarajevo; ISBN 86-01-02651-6

Eksterne lenker
---------------

* (en) South Morava – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** GND **·** LCCN
 |
**Oslo Innovation Week** (**OIW**) er et arrangement som samler norske og internasjonale miljøer innen innovasjon, næring og oppstart. Overordnede hensikt er å synliggjøre og styrke norske selskaper som løser globale utfordringer. **Oslo Innovation Week** ble første gang arrangert i 2006 i regi av Oslo kommune og Innovasjon Norge og Oslo Business Region er prosjektleder. Uken samler hvert år en rekke nasjonale og internasjonale aktører og foredragsholdere fra inn- og utland. I 2019 deltok 13000 deltakere der 30% av disse var internasjonale.

Hensikt
-------

Oslo Innovation Week er en **internasjonal møteplass** og plattform for norske selskaper og deres samarbeidspartnere, kunder og interessenter. Arrangementet setter søkelyset på regionens muligheter, herunder Oslo, Osloregionen, Norge og Norden. Samtidig bidrar plattformen til økt samarbeid mellom sentrale miljøer og selskaper som bidrar til innovasjon og entreprenørskap.

Arrangementene
--------------

**Oslo Innovation Week** består av en rekke arrangementer fordelt over en uke som hver og en tar opp temaene bærekraftige løsninger, innovasjon og entreprenørskap. Arrangementet er et samarbeid mellom norsk næringsliv og universitets- og kompetansemiljøer. I 2019 hadde Oslo Innovation Week over 70 arrangementer.

**Oslo Innovation Week** er organisert som et paraplyarrangement hvis oppgave er å fremme uka som helhet og koordinere delarrangørenes arrangementer. Arrangementene deltar under en felles målsetting og en felles visjon, «Energizing Innovation». Regionens innovasjon og skaperkraft tenkes å kunne bli fremmet gjennom dette. 

### Bidragsytere/delarrangører

* Professional Women's Network
* Norway Health Tech
* Cisco
* IKT Norge
* Antler
* Energy Valley
* Patentstyret
* Abelia
* Circular Norway
* Oslo Science City
* EGGS
* UiO
* AirThings
* Katapult Accelerator
* InsjOslo
* Solenergiklyngen
* Forskningsparken AS
* MESH
* StartupLab
* DNB
* Oslo Freedom Forum
* Oslo kommune
* Innovasjon Norge
* m.fl.

Eksterne lenker
---------------

* Offisielt nettsted
Sihai Huayi Zongtu-kartet: Daqin er i kartets vestlige kant
**Da Qin** (kinesisk: 大秦, pinyin: *Dàqín*, Wade-Giles: *Ta-ch'in*, også romanisert *Ta-ts'in*) var det kinesiske navnet på Romerriket, men ble også brukt om Midtøsten. Oversatt betyr det «Store Qin». *Qin* er det dynastiet som første gang samlet Kina og etablerte det kinesiske keiserrike i 221 f.Kr. slik at uttrykket *Da Qin* må ha oppstått ut fra oppfatningen av at Romerriket var et motstykke til det. Det var åpningen av *«Silkeveien»* på 200-tallet f.Kr. som fikk kineserne til å se på Romerriket som et motstykke til Det kinesiske rike. Romerne holdt til i det vestlige enden av Silkeveien; kineserne i den østre; derav det «speilvendte» navnet. 

Det synes som om kineserne aldri trengte helt fram til Romerriket i antikken, skjønt general Ban Chao førte en ekspedisjon på 70 000 mann i år 97 e.Kr. som nådde så langt vest som Kaspihavet. Ban Chaos sendemann, Gan Ying, kom enda nærmere, frem til Svartehavets bredder. Gan Ying utarbeidet en detaljert beskrivelse av Romerriket, men det anses at den baserte seg på annenhånds informasjon.

Navnet «Daqin» for Roma ble benyttet på kinesiske kart så sent som på 1500-tallet.

Referanser
----------

1. ↑  Pulleybank, Edwin G. (1999): «The Roman Empire as Known to Han China», i *Journal of the Americal Oriental Society*, I, s. 71
Visualisering av en kraft på 1 N.
**Newton** (symbol **N**) er SI-enheten for måling av kraft. Enheten har fått navn etter Isaac Newton på grunn av hans viktige bidrag til klassisk mekanikk. Den ble tatt opp av Conférence Générale des Poids et Mesures (CGPM) i 1960.

Definisjon
----------

En newton er definert som

1\, \mathrm{N}=1\, \mathrm{kg} \cdot \mathrm{m} / \mathrm{s}^{2}
En kraft på 1 N er med andre ord den kraften som trengs for å akselerere en masse på ett kilogram en meter per sekund i andre potens (endre massens bevegelseshastighet med 1 m/s i løpet av ett sekund).

Eksempel
--------

En person med masse 70 kg har en tyngde på 70kg \* 9,81 m/s2 = 686,7 N ≈ 0,70 kN.

På månen vil samme person ha en tyngde på 70kg \* 1,62 m/s2 = 113,4 N ≈ 0,11 kN fordi månen har mindre masse, og derfor lavere tyngdeakselerasjon (tyngdekraft).

Kraften som trekker et legeme med masse 1 kg nedover vil være på ca. 9,81 newton fordi tyngdens akselerasjon ved fritt fall på jorden er ca. 9,81 m/s2.

| * v
* d
* r
SI-systemet |
| --- |
| Baseenheter: | 
* Ampere
* Candela
* Kelvin
* Kilogram
* Meter
* Mol
* Sekund

 |  |
| Avledede enheter: | 
* Becquerel
* Grad celsius
* Coulomb
* Farad
* Gray
* Henry
* Hertz
* Joule
* Katal
* Lumen
* Lux
* Newton
* Ohm
* Pascal
* Radian
* Siemens
* Sievert
* Steradian
* Tesla
* Volt
* Watt
* Weber

 |
| Godkjent for bruk med SI: | 
* Atommasseenhet
* Astronomisk enhet
* Bueminutt
* Buesekund
* Dag
* Desibel
* Elektronvolt
* Grad
* Hektar
* Liter
* Minutt
* Neper
* Time
* Tonn

 |
| Se også: | 
* SI-prefiks

 |

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi
 |
**Paul Schmidt** (født 22. september 1917 i Bayon i Meurthe-et-Moselle, død 30. juli 1983 i Port-Blanc i Côtes-d'Armor) var en fransk offiser under andre verdenskrig. Han kjempet blant annet i slaget om Narvik, ble tildelt det norske Krigskorset og utnevnt til medlem av den franske Frigjøringsordenen.

Krigsinnsats
------------

Schmidt meldte seg som frivillig til militærtjeneste i 1937 og tok befalsutdannelse.

Ved utbruddet av andre verdenskrig i september 1939 tjenestegjorde han som sersjant i alpejegeravdelingen 6e Bataillon de chasseurs alpins. Etter Tysklands angrep på Norge i 1940 ble avdelingen sendt nordover med det franske ekspedisjonskorpset og satt inn ved Narvik. Avdelingen hans var ledet av André Lalande. Schmidt utmerket seg i strid og for innsatsen 1. juni ble han anført på dagsordren.

Etter slaget om Narvik ble Schmidt, sammen med de franske styrkene, trukket tilbake til Bretagne, men etter noen dager tok han seg videre til Storbritannia for å melde seg for De frie franske styrker under Charles de Gaulles ledelse. Mot slutten av 1940 ble han tilknyttet De frie franskes etterretnings- og spesialoppdragskontor og han fikk oppdrag i Frankrike. Han fikk utdannelse som fallskjermsoldat for spesialoppdrag.

I juni 1942 ble han sluppet ut i fallskjerm over Montluçon for å organisere forsyninger til motstandsbevegelsen. Han bedrev opplæring og deltok i sabotasjeaksjoner. Jean Moulin utnevnt i november 1942 Schmidt til ansvarlig for Service des opérations aériennes et maritimes i distriktene Limoges og R6 Clermont-Ferrand. I mars 1943 kom han til Paris, der han ble sjef for Bureau des opérations aériennes. På grunn av sikkerhetssituasjonen ble han i september 1943 tvunget til å ta seg tilbake til Storbritannia. Etter et års tid vendte han i oktober 1944 igjen tilbake til Frankrike tjenestegjørende i etterretningsorganisasjonen Direction générale des études et recherches (DGER).

Schmidt ble i 1943 forfremmet til løytnant og ble i 1945 kaptein.

Sivilt virke
------------

Schmidt gikk ut av tjenesten i februar 1946. I det sivile arbeidet han som næringslivsleder. Han var blant annet direktør i Simca.

Utmerkelser
-----------

Schmidt mottok en rekke utmerkelser. Han var medlem av Frigjøringsordenen og var offiser av Æreslegionen. Schmidt mottok Croix de guerre 1939–1945 fire ganger og ble tildelt Motstandsmedaljen med rosett. Av norske myndigheter ble han, i tillegg til Krigskorset, også hedret med utnevnelse til ridder av 1. klasse av St. Olavs Orden. Schmidt var offiser av Order of the British Empire og av den belgiske Leopoldsordenen, og mottok også det belgiske Croix de Guerre.

Referanser
----------

1. 1 2 3 4   fichier des personnes décédées, deces.matchid.io, besøkt 12. januar 2022[Hentet fra Wikidata]
2. 1 2   Compagnon de la Libération ID 890[Hentet fra Wikidata]
3. 1 2 3 4 5  Paul Schmidt Arkivert 22. januar 2013 hos Wayback Machine. biografi fra Ordre de la Libération.
4. 1 2  Dominique Schmidt: Paul SCHMIDT, dit «KIM», 1917-1983, officier d’opérations de Jean MOULIN[*død lenke*], Mémorial Jean Moulin.
5. ↑  *Norges statskalender for året 1947*, Oslo: Aschehoug, 1947, spalte 1053.

Portal: Andre verdenskrig
**Knut Jørgen Berg** (født 6. juni 1979) er en norsk futsal- og fotballspiller som er kaptein og assistenttrener for Kappa Futsal Klubb. Han er sønn av den tidligere Lyn- og Bodø/Glimt-spilleren Knut Helmer Berg og del av fotballfamilien Berg fra Bodø, med blant andre tidligere Bodø/Glimt-spiller Harald Johan «Dutte» Berg, og hans sønner Ørjan Berg, Runar Berg og Arild Berg. Knut Jørgen Berg er blant annet Skandinavisk mester i futsal og dobbel Norgesmester i innendørsfotball.

Titler
------

### Seriemesterskap (1)

1. divisjon NFF Futsal 2008/2009

### Cuptitler (30)

Sparebank Cup Askim 2001, 2002, 2004, 2005, 2007  

Tigerevent Cup Vallhall 2003  

SIS Stockholm 2004  

Coca-Colacup Fredrikstad 2004, 2005, 2006, 2008  

Coca-Colacup Drammen 2004 x2, 2005 x2  

Skandinavisk mesterskap Kristiansand 2005  

Coca-Colacup Tistedalen 2005, 2006, 2007 x2  

Norgesmester i innendørsfotball Vallhall Oslo i regi av NFF 2005, 2006  

Coca-Colacup Bergen 2005  

SIS Oslo 2006, 2007  

Menighetscupen Kristiansand 2006  

Umbro5Cup Tistedalen 2008  

NFF kvalik til Eliteserien i futsal 3. runde Askim 2008  

Nattcup Stranda 2008  

Umbro5Cup Mysen 2009

### Annet (2)

Sesongens spiller Team Kappa 2006-2007  

Årets spiller Sportsklubben Hajduk Bergen 2006

Eksterne lenker
---------------

* Team Kappa – Offisielle hjemmesider
**The Three Sounds** (også kjent som **The 3 Sounds**) var en amerikansk jazztrio som ble dannet i 1956 og oppløst i 1973. Trioen spilte og spilte inn med blant andre Lester Young, Lou Donaldson, Nat Adderley, Johnny Griffin, Anita O'Day, Bucky Pizzarelli Stanley Turrentine og Sonny Stitt.

Bandet ble dannet i Benton Harbor i Michigan som The Four Sounds. Den originale musikersammensetninga besto av Gene Harris på piano,  Andrew Simpkins på kontrabass og Bill Dowdy på trommer, sammen med saksofonisten Lonnie «The Sound» Walker, som sluttet året etter. Gruppa flyttet til Washington, D.C. og deretter New York, hvor de, som The Three Sounds, spilte de inn en plate for Riverside Records, før de signerte en eksklusiv kontrakt med Blue Note.

Mellom 1958 og 1962 ga gruppa ut ni LP-plater for Blue Note. De turnerte nasjonalt i denne perioden, og fikk mange tilhengere i jazzklubber over hele landet. Senere ble The Three Sounds' innspillinger også utgitt av Limelight og Verve Records.

Sangen «Put on Train», fra 1970-tallets *Live at It Club* ble brukt som den fremtredende samplen i bakgrunnen på hiphop-gruppa Beastie Boys' sang «What Comes Around» på deres album fra 1989, *Pauls Boutique*.

Diskografi
----------

* 1958: *Introducing the 3 Sounds*
* 1958: *Branching Out* med Nat Adderley
* 1959: *Bottoms Up!*
* 1959: *LD + 3* med Lou Donaldson
* 1959: *Good Deal*
* 1960: *Moods*
* 1960: *Feelin' Good*
* 1960: *Here We Come*
* 1960: *It Just Got to Be*
* 1960: *Blue Hour* med Stanley Turrentine
* 1961: *Hey There*
* 1961: *Babe's Blues*
* 1962: *Out of This World*
* 1962: *Black Orchid*
* 1962: *Blue Genes*
* 1962: *The Three Sounds Play Jazz on Broadway*
* 1963: *Anita O'Day & The Three Sounds*
* 1963: *Jazz on Broadway*
* 1963: *Some Like It Modern*
* 1964: *Live at the Living Room*
* 1964: *Three Moods*
* 1965: *Beautiful Friendship*
* 1966: *Today's Sounds*
* 1966: *Vibrations*
* 1967: *Live at the Lighthouse*
* 1968: *Coldwater Flat*
* 1968: *Elegant Soul*
* 1969: *Soul Symphony*
* 1970: *Live at the "It Club"*
* 1971: *The 3 Sounds* – Gene Harris-album

Referanser
----------

1. ↑  «Paulsboutique.info». Arkivert fra originalen 1. mars 2012. Besøkt 10. november 2011.

Eksterne lenker
---------------

* (en) The Three Sounds på Discogs Rediger på Wikidata

* (en) The Three Sounds på MusicBrainz Rediger på Wikidata

* (en) The Three Sounds på AllMusic Rediger på Wikidata
* (en) Hard Bop Homepage entry

|  |  |
| --- | --- |
| Oppslagsverk/autoritetsdata | ISNI **·** MusicBrainz **·** Discogs **·** AllMusic
 |
**Newswire** var et norsk nyhetsbyrå, etablert i 1992, opphørt i 2019. 

Newswire varr ifølge egenomtalen verdens første oppdragsfinansierte nyhetsbyrå. De identifiserte, skrev og distribuerte nyhetssaker som kunder i privat og offentlig sektor ønsket at media tok opp, og som mediene ville benytte. 

Newswire ble betalt av sine kunder, og leverte stoffet gratis til mediene. Dette skilte dem fra tradisjonelle nyhetsbyråer som NTB, som hovesakelig er betalt av mediene selv. 

Som oppdragsfinansiert nyhetsbyrå lå Newswires utfordring i å overkomme medienes naturlige skepsis til stoff som var kjøpt og betalt. De oppga derfor alltid hvem som har betalt for artiklene.

Newswire ble etablert av Christopher Hoelfeldt-Lund. 

Byrået gikk konkurs i 2019.

Referanser
----------

1. ↑  Newswire konkursbo, proff.no[*død lenke*] (Besøkt 30. april 2020)

Eksterne lenker
---------------

* «Gikk konkurs med eget selskap etter nesten 30 år: - Det siste året har vært slitsomt», omtale på *kampanje.com* 14. november 2019. (Besøkt 30. april 2020)
*For andre personer som heter Knut Knutsen, se Knut Knutsen.*

**Knut Knutsen O.A.S.** (født 6. oktober 1871, død 5. februar 1946) (O.A.S. står for Ole Andreas' Sønn) var en norsk reder som har betydd meget for Haugesunds utvikling.

Knutsen var eier av et av Haugesunds største dampskipsrederier i 1912, og hadde byens desidert største rederi i 1921. Han var da også en av de største rederne i Norge. Knutsen var aktiv i Rederiforeningen og Norges Rederforbund. Knutsen var lite politisk engasjert, men var likevel formann i havnestyret i Haugesund i en årrekke. Han sto bak en rekke gaver og legater til ulike sosiale og kulturelle formål.

Familien Knutsen har betydd mye for Haugesund. Gaven på 1 million som ble gitt i 1921 av Knut Knutsen OAS og hans kone Elisabeth var forutsetningen for at Haugesund rådhus ble bygd. Gaven ble gitt i anledning Knut Knutsen OAS 50-årsdag. Også parkanlegget som hører til rådhuset er bygget med midler fra familien Knutsen. I 1947 ga Elisabeth Knutsen 1 million kroner til opparbeidelse av rådhusplassen og til utsmykning av rådhuset og rådhusparken.

Referanser
----------

1. 1 2   nbl.snl.no[Hentet fra Wikidata]
2. ↑  Knut Knutsen O.A.S. Norsk biografisk leksikon
3. ↑  Haugesund kommune om Haugesund Rådhus Arkivert 8. desember 2015 hos Wayback Machine. (Skrevet av Idar H. Pedersen)

|  |  |
| --- | --- |
| Oppslagsverk/autoritetsdata | Store norske leksikon **·** Norsk biografisk leksikon **·** Historisk befolkningsregister
 |
**Paul Scholze** (født 13. april 1886 i Dresden, død 22. mai 1938 i Magadan) var en tysk politiker (KPD). Under novemberrevolusjonen var han formann for de revolusjonære tillitsvalgte i Berlin og en revolusjonær sosialistisk følgesvenn av Karl Liebknecht i Berlins *Revolutionsausschuss* under spartakistopprøret.

I 1920-årene var han med på å grunnlegge den KDP-inspirerte Internationale Arbeiterhilfe, hvor han var leder fra 1924 til 1935 i dennes Vest-Europakontor. Han var medlem av KDP fra 1929 til 1932. Han var også innvalgt i Berliner Stadtverordnetenversammlung.

Etter nasjonalsosialistenes maktovertagelse i 1933 emigrerte han til Frankrike, hvor han ble medarbeider til Willi Münzenberg. Etter at han i 1935 hadde flyttet til Sovjetunionen, ble han arrestert den 4. november 1936 sammen med andre kommunister som arbeidet for IAH. Han ble deretter dømt til fem år i en arbeidsleir og deportert til en Gulag-leir i Den russiske sovjetiske føderative sosialistrepublikks fjernøstlige føderasjonskrets. Der ble han i mars 1938 arrestert som en delaktig i sabotasje og skutt.

Litteratur
----------

* Ulla Plener: *Der Massenterror: Fiktionen, Fakten, Folgen.* In: Ulla Plener, Natalia Mussienko(HRSG.): *Verurteilt zur Höchststrafe: Tod durch Erschießen. Todesopfer aus Deutschland und deutscher Nationalität im Großen Terror in der Sowjetunion 1937/1938*; Rosa-Luxemburg-Stiftung; Karl Dietz Verlag Berlin 2006 S. 151 (PDF)
* Ulla Plener: *Auskünfte einer NKVD-Akte über den letzten Weg und den Tod deutscher Kommunisten in der Sowjetunion (1936-1939): W. Leow-Hofmann, H. Rogalla, J. Schneider, P. Scholze, H. Wilde.* In: UTOPIEkreativ, Heft 39/40, Januar/Februar 1994
* Hermann Weber, Andreas Herbst. *Deutsche Kommunisten. Biographisches Handbuch 1918 bis 1945* (2. überarbeitete und stark erweiterte utg.). Berlin: Dietz. CS1-vedlikehold: Flere navn: forfatterliste (link)

Eksterne lenker
---------------

* Kurzbiografie
* Beschreibung der Vorgänge im Januar 1919 bei spiegel.de

|  |  |
| --- | --- |
| Oppslagsverk/autoritetsdata | Deutsche Biographie **·** Geni **·** VIAF **·** GND **·** ISNI
 |
**Knut Lie** (1925–1980) var en norsk kjøpmann. Han var mest kjent som «markedsgeneral» for det årlige Momarkedet på Mysen.

Lie var hoppleder i Norges Skiforbund i 1960-årene, og ledet den norske troppen til flere VM og OL. Selv representerte han Mysen IF, der han i mange år var formann i hovedstyret og skigruppen.

Gjennom engasjementet i Mysen og omegns Røde Kors var han sentral i organiseringen av Momarkedet igjennom 30 år. Lie fikk i stand avtalen om årlige TV-sendinger med NRK Fjernsynet, og han klarte å booke verdensstjerner som Bing Crosby og Julie Andrews til Momarkedet.

Av yrke var Lie kjøpmann som drev damekonfeksjonsforretning, samt et av Norges største fjærrenserier. Han representerte Senterpartiet i Eidsberg kommunestyre.

Lie mottok Norges Røde Kors Hederstegn og St. Olavsmedaljen (1979).

Referanser
----------

1. 1 2 3   Slekt og Datas Gravminnebase, «Minneside basert på bilder og gravminnedata for Knut Lie, (23.april 1925 - 28.desember 1980).»[Hentet fra Wikidata]
2. 1 2 3 4  «Knut Lie til minne». *Indre Akershus Blad*, 30. desember 1980.
3. ↑  «Mange stjerner på Momarkedet : Knut Lie den største». *VG*, 30. desember 1980.
**The Third and the Mortal**, frem til 1997 skrevet **The 3rd and the Mortal**, var et progressivt norsk doom metal band som var aktivt perioden 1992-2005. Bandet hadde på de første platene tung musikk kontrastert med Kari Rueslåttens klare vokal, og var i den utgaven en inspirasjonskilde blant annet for Tuomas Holopainen da han dannet Nightwish. The Third and the Mortal gikk etter hvert i mer eksperimentell retning. Rueslåtten ble erstattet av Ann-Mari Edvardsen, som i sin tur ble erstattet av Kirsti Huke.

Bandet dukket opp igjen på albumet *All Sewn Up - A Tribute To Patrik Fitzgerald* i 2009. Utgivelsen var en hyllest til den engelske punkrockeren Patrik Fitzgerald. The Third and the Mortal spilte inn to låter som ett spor, «Paranoid Ward» og «All My Friends Are Dead», i samarbeid med den engelske punkpoeten Attila the Stockbroker (sivilt navn John Baine). Kirsti Huke var ikke med på innspillingen. Andreas Elvenes hadde vokalen. Elvenes bidro som gjest på noen av låtene på bandets siste album, *Memoirs*, i 2002.

Medlemmer
---------

* Frank Stavem – bass (2002–2005)
* Rune Hoemsnes – trommer, perkusjon, tangenter (1990–2005)
* Geir Nilssen – tangenter inkl. flygel, gitar (1990–2005)
* Trond Engum – gitar (1990–2005)
* Finn Olav Holthe – gitar, tangenter (1992–2005)
* Kirsti Huke – vokal (2002–2005)

Tidligere medlemmer
-------------------

* Jarle Dretvik – bass (1992–1994)
* Kari Rueslåtten – vokal, tangenter (1992–1995)
* Ann-Mari Edvardsen – vokal, tangenter (1995–1997)
* Bernt Rundberget – bass (1994–1998)
* Sander S. Olsen – tangenter (2002–2003)

Albumutgivelser
---------------

* *Tears Laid in Earth* (1994)
* *Painting on Glass* (1996)
* *In This Room* (1997)
* *Memoirs* (2002)

Referanser
----------

1. ↑  Oppslag på bandet hos *Encyclopedia Metallum*
2. ↑  Rich Hobson: «"We all want to leave a mark on the planet": the epic story of the birth of Symphonic Metal» i *Metal Hammer* 20. mai 2022
3. ↑  *Sputnik Music* om The 3rd and the Mortal
4. ↑  Diverse artister: *All Sewn Up - A Tribute To Patrik Fitzgerald* (2009) Crispin Glover Records / Playground
(BEAG2CGRCD005) medfølgende hefte
5. ↑  *The BNR Metal Pages* om The 3rd And The Mortal
Inngengen til Dapengcheng
**Dapengcheng**, eller **Dapengfortet** (hanzi: 大鹏城; pinyin: *Dapengcheng*, dapenghua: *Tʰaj pʰuŋ saŋ*), eller *Dapengsuocheng*, er en befestet landsby i subdistriktet Dapeng i bydistriktet Longgang i byprefekturet Shenzhen i provinsen Guangdong i Folkerepublikken Kina. Landsbyen ligger 55 kilometer fra sentrum i Shenzhen.

Hoveddialekten er dapengdialekt, en blanding av hakka og kantonesisk.

Dapengfortet ble bygd i 1394 som forsvarsverk mot sjørøvere. Den ble etterhvert til en landsby under Ming-dynastiet og Qing-dynastiet.

I 1571 ble den i førti dager beleiret av japanske sjørøvere utstyrt med stiger.

Referanser
----------

1. ↑  *Shenzhen Daily* : "Historical sites in Shenzhen" Arkivert 4. desember 2008 hos Wayback Machine.
2. ↑  James Hayes: "The Hong Kong Region: Its Place in Traditional Chinese Historiography and Principal Events Since the Establishment of Hsin-an County in 1573", i *Journal of the Royal Asiatic Society Hong Kong Branch*, Vol. 14, 1974. s. 118

Eksterne lenker
---------------

* (en) Dapengcheng – kategori av bilder, video eller lyd på Commons Rediger på Wikidata
* Dapeng Fortress, SZ's only historical site under State protection

|  |  |
| --- | --- |
| Oppslagsverk/autoritetsdata | GeoNames
 |
**Newtons metode**, også kjent som **Newton-Raphson-metoden**, er en metode for å finne nullpunkter for funksjoner. Man finner ikke en eksakt løsning, men en tilnærmelsesverdi med så høy nøyaktighet man ønsker. Før man begynner, må man regne ut den deriverte til funksjonen. Metoden går ut på at man starter fra et punkt i nærheten av et nullpunkt og bruker dette punktet som tilnærmelsesverdi. Så finner man grafens tangent i punktet, og bruker tangentens skjæringspunkt med x-aksen som ny tilnærmelsesverdi. Prosessen gjentas til man har fått ønsket nøyaktighet. Regneprosessen resulterer i følgende rekursjonsformel: {\displaystyle x\_{n+1}=x\_{n}-{f(x\_{n}) \over f'(x\_{n})}}.

Det er ikke alle ligninger man kan løse eksakt eller ved regning. Eksempler: cos *x* = 2*x* + 1; *ex* = *x* + 2

Newtons metode virker ikke på alle ligninger.

### Eksempel

Vi ønsker å finne nullpunktet til funksjonen {\textstyle f(x)=e^{x}+2x}. Legg merke til at {\textstyle f(-2)=e^{-2}-4<0} og {\textstyle f(0)=1>0}, slik at {\textstyle f(x)} må ha minst ett nullpunkt i intervallet {\textstyle (-2,0)}. Videre er {\textstyle f'(x)>0} for alle {\textstyle x}, funksjonen er derfor monotont voksende og har bare ett nullpunkt. Den deriverte er lik {\textstyle f'(x)=e^{x}+2}. Newtons metode blir da:

{\displaystyle x\_{n+1}=x\_{n}-{e^{x\_{n}}+2x\_{n} \over e^{x\_{n}}+2}}

Dersom vi starter med {\textstyle x\_{0}=1} og bruker formelen ovenfor til å regne ut videre verdier, får vi følgende tabell:

| n | {\displaystyle x\_{n}} |
| --- | --- |
| 0 | 1 |
| 1 | 0 |
| 2 | -0.33333333 |
| 3 | -0.35168933 |
| 4 | -0.35173371 |

Utregningene konvergerer mot det riktige svaret, dette kan vi se ved å regne ut {\displaystyle f(-0.35173371)\approx 3.377\times 10^{-9}}. Om metoden konvergerer, og hvor raskt metoden konvergerer, er avhengig av startverdien {\displaystyle x\_{0}}.

Eksterne lenker
---------------

* (en) Newton Method – kategori av bilder, video eller lyd på Commons Rediger på Wikidata
* (en) Hazewinkel, Michiel, ed. (2001), "Newton method", Encyclopedia of Mathematics, Springer, ISBN 978-1-55608-010-4
* (en) Eric W. Weisstein, *Newton's Method* i MathWorld.

|  |  |
| --- | --- |
| Oppslagsverk/autoritetsdata | Encyclopædia Britannica **·** MathWorld **·** LCCN
 |
**Lidia Teresa Chmielnicka-Żmuda** (født 8. mars 1939 i Lublin, død 27. september i 2002 i Opole) var en polsk volleyballspiller som deltok i de olympiske leker 1968 i Mexico by. 

Chmielnicka vant en olympisk bronsemedalje i volleyball under OL 1968 i Mexico by. Hun var med på det polen laget som kom på tredjeplass i volleyballturneringen for damer bak Sovjetunionen og Japan. Åtte lag deltok, det ble spilt en enkeltserie der alle lagene møttes én gang. Polen vant fem kamper og tapte to. Aszkielowicz spilte fem kamper for Polen i OL-turneringen.

OL-medaljer
-----------

* 1968 Mexicos flagg Mexico by - Bronse Bronse i volleyball damer Polens flagg Polen

Eksterne lenker
---------------

* (en) Lidia Chmielnicka – Olympics.com Rediger på Wikidata

* (en) Lidia Chmielnicka – Olympic.org Rediger på Wikidata

* (en) Lidia Chmielnicka – Olympedia Rediger på Wikidata

* (en) Lidia Chmielnicka – Sports-Reference (OL-resultater – arkivert) Rediger på Wikidata

|  |  |
| --- | --- |
| Oppslagsverk/autoritetsdata | Prabook
 |
**Newtonmeter** (Nm) er det samme som newton (N) ganger meter (m). Newtonmeter er produktet av de fysiske størrelsene kraft (standard måleenhet: *N*) og lengde (standard måleenhet: *m*). 

Som fysisk størrelse er imidlertid ikke dette umiddelbart entydig: 

* Hvis lengden og kraften har samme retning, blir newtonmeter (Nm) det samme som joule (J), et mål for energi eller arbeid.
* Hvis lengden og kraften står vinkelrett på hverandre, blir newtonmeter et mål for dreiemoment (kraft ganger arm).

Illustrert forklaring av dreiemomentIllustrert forklaring av dreiemoment
På illustrasjonen til høyre strammes mutteren ved 1 ved at armen til høyre trekker nedover i punktet 2: Det dreiemoment som mutteren dreies med, uttrykkes ved den kraft som hånden påfører skiftenøkkelen, multiplisert med avstanden mellom 1 og 3 (den såkalte "arm"). Skal man bruke SI-enheter, skal kraften uttrykkes i Newton, og "armens" lengde i meter, og følgelig blir SI-enheten for dreiemoment Newton ganger meter, eller helt kort: Newtonmeter.

Praktisk eksempel
-----------------

Hvis lengden "L" fra hjulmutterens sentrum til kraften på skiftenøkkelen settes inn er 33 cm, vil en påført kraft tilsvarende løfting av 33 kilopond sette hjulmutteren fast med 100 Nm, noe som er vanlig for en hjulmutter når man skifter hjul i forbindelse med sommer/vinterdekk.
Når betegnelsen *Nm* brukes i fysikken eller i forbindelse med ingeniørvirksomhet, er det vanligvis i betydningen *dreiemoment*.

Referanser
----------

1. ↑

  


|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi
 |
**Jens Christian Hansen** (født 5. mai 1932 i Bodø, død 8. mai 2014) var en norsk geograf.

I starten av forskerkarrieren virket Hansen innen den franske regionalgeografiske skole. Hans hovedfagsoppgave i geografi hentet materiale fra Dombes i Frankrike og var basert på et lengre forskningsopphold med fransk statsstipendium. I 1959 tok han embetseksamen med hovedfag i geografi ved Universitetet i Oslo, der han også virket som universitetslektor i årene 1962 til 1964. 

Hansens forskningsinteresser lå senere innen regional utvikling i Norge og spørsmål knyttet til befolkningsutvikling og bosettingsendring i Norge. Fra 1965 arbeidet Hansen som universitetslektor i geografi ved Universitetet i Bergen. Geografifaget var i Bergen nært knyttet til Norges Handelshøyskole, der Hansen også var dosent mellom 1970 og 1972. Hansen ble i 1970 dr.philos. ved Universitetet i Bergen med avhandlingen *Administrative grenser og tettstedsvekst*. Fra 1973 var Hansen professor i geografi ved Universitetet i Bergen. 

Der var han særlig beskjeftiget med industristedenes rolle i den norske samfunnsutviklingen, regionalpolitikk og den norske bosettings- og befolkningsutviklingen i etterkrigstiden. Mot slutten av sin yrkeskarriere studerte han flytting og var opptatt av ungdoms forhold til sted. Hansen var professor emeritus, Institutt for geografi, Universitetet i Bergen. 

Hansen var medlem av Det norske videnskaps-akademi, Den matematisk-naturvitenskapelige klasse, Gruppe 5: Astronomi, geodesi og geografi.

Referanser
----------

1. ↑   www.ae-info.org[Hentet fra Wikidata]
2. ↑  Store norske leksikon

Eksterne lenker
---------------

* (no) Publikasjoner av Jens Christian Hansen i forskningsdokumentasjonssystemet CRIStin
* (no) Publikasjoner av Jens Christian Hansen i BIBSYS

  


|  |  |
| --- | --- |
| Oppslagsverk/autoritetsdata | Store norske leksikon **·** BIBSYS **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** CRIStin
 |
**Newton Heath** er en bydel i Manchester i Storbritannia. Bydelen ligger 4,5 km øst for Manchester sentrum. Ved folketellingen i 2011 hadde Newton Heath (inkludert Miles Platting) 14 963 innbyggere. Av disse beskrev 80,8 % av innbyggerne seg som hvite, 4,3 % som blandet, 5,5 % som asiatiske, 8,1 % som svarte, 0,5 % som arabiske og 0,8 % av annen etnisitet.

Området var opprinnelig kalt Newton og var et landbruksområde i sørenden av Lancashire, men mange fabrikker sprang opp i området i løpet av den industrielle revolusjon. Det var mye tungindustri i området, men det var også mange som arbeidet i tekstilindustrien og i kullgruvene i de nærliggende områdene Clayton og Bradford.

Miles Platting ligger sør for Newton Heath og var opprinelig en del Newton. Men etter at området ble industrialisert ble Miles Platting ofte regnet som et eget område og det resterende området av Newton fikk navnet Newton Heath. Men *Office for National Statistics* behandler de to områdene som et felles folketellingsområde, og *Manchester City Council* beskriver også bydelen som *Miles Platting & Newton Heath*.

Newton Heath med Miles Platting strekker seg fra Ancoats i sør-vest til Failsworth i nord-øst, og fra Bradford og Clayton i sør til Harpurhey, Monsall og Moston i nord. Området var opprinnelig avgrenset med bekker og elver på all fire sider - elven Medlock og bekkene Moston Brook, Newton Brook og Shooters Brook.

Området var tidligere preget av tung industri. Mather & Platt som produserte pumper, elektriske maskiner og sprinklersystemer hadde et indtriområde kalt Park Works som lå mellom Grimshaw Lane og Ten Acres Lane. Flyprodusenten Avro hadde også en fabrikk i Newton Heath før produksjonen ble flyttet til Chadderton i Oldham og Woodford i Cheshire. Newton Heath er fremdeles først og fremest et forretning- og industriområde, spesielt på begge sider av Oldham Road som går rett igjennom området. De største boligpområdene ligger i Miles Platting og på sør-østsiden av Newton Heath.

Hovedkvarteret til Greater Manchester Police ligger i nord i grenseområdet mellom Newton Heath og Harpurhey.

Manchester United har sterke bånd til området og ble dannet som *Newton Heath Lancashire and Yorkshire Railway Football Club* i 1878. Klubben flyttet til naboområdet Clayton i 1903 og endret navn til Manchester United i 1902. De flyttet til sin nåværende bane, Old Trafford, i forstaden Trafford i 1910.

Referanser
----------

1. 1 2 3  «Miles Platting and Newton Heath Ward (as of 2011) Local Area Report». *Custom report - Nomis - Official Labour Market Statistics (www.nomisweb.co.uk)*. Office for National Statistics, U.K. 2011. Besøkt 12. februar 2021. (engelsk)
2. ↑  Neighbourhood Maps[*død lenke*](engelsk)
3. ↑  History by Decade(engelsk)

|  |  |
| --- | --- |
| Oppslagsverk/autoritetsdata | Vision of Britain **·** VIAF **·** LCCN **·** GeoNames
 |
**The London Dungeon** er en turistattraksjon i Tooley Street, London, nær London Bridge stasjon. Det er en utstilling med ulike grufulle hendelser gjennom historien presentert på en morsom og spennende måte som gjør den mer interessant for den yngre generasjon. Noen av de mer enn 40 historiske hendelsene som er dekket, inkluderer  *Den store brannen i London* , *Jack the Ripper*, *Judgement Day*, *Torturkammeret*, *Henry VIII*, *Tower of London* og *den franske revolusjon*. I 2003 åpnet det en spesiell utstilling om pesten i London 1665. 

I 2004 åpnet London Dungeon sin nyeste attraksjon: Båtturen til helvete og Speillabyrinten, som er den største labyrint laget av speil i verden. Den siste attraksjonen er Sweeney Todd: The Demon Barber of Fleet Street.

Interaktivt teater
------------------

"Noen frivillige?"
London Dungeons og underavdelingene utvikler seg stadig fra å være «statisk» som klassiske museumsutstillinger, til å bli mer og mer «interaktivt teater». Flere skuespillere enn før trekker de besøkende i stadig større grad inn i mørke, skumle, frydefulle og historiske «scener»: Demonstrasjon av torturinstrumenter på intetanende publikum, bli halt inn i en 1800-talls rettssal og dømt til døden, være vitne til henging eller løpe livredd gjennom Londons brennende gater mens røyk velter frem.

Dungeons i andre land
---------------------

Hamburg Dungeon, The York Dungeon og The Edinburgh Dungeon er alle drevet av samme firma som London Dungeon. I 2005 åpnet The Amsterdam Dungeon.

Eksterne lenker
---------------

* Offisielt nettsted Rediger på Wikidata

* (en) London Dungeon – kategori av bilder, video eller lyd på Commons Rediger på Wikidata
 (inkludert andre attraksjoner drevet av samme firma) (engelsk, tysk, nederlandsk)
**Northwold** (*North forest*, «Nordskogen») er en landsby og et verdslig sogn i distriktet King's Lynn and West Norfolk i Norfolk i England. Det verdslige sognet omfatter også grendene Whittington ogLittle London. Landsbyen ligger 12 km nord for Brandon som også er den nærmeste jernbanestasjonen på jernbanelinjen Thetford til Ely, og ligger 153 km fra London. Den ligger rett nord for veien A134 mellom Thetford og King's Lynn, og ved elven Wissey. Ved folketellingen i 2011 har landsbyen og sognet en befolkning på 1085 innbyggere.

Historie
--------

Northwold er nevnt i *Domesday Book*, men det finnes også spor etter bosetting fra neolittisk tid (bondesteinalderen). Landsbykirken St. Andrew er viet til apostelen Andreas, og er bygget i engelsk gotisk arkitektur, men de eldste delene er bygget tidligere, i begynnelsen av 1200-tallet. Sakristiet, kirkekroppen, sideskipet og kirketårnet er fra 1300-tallet. Kirketårnet er bygget i flint, noe som er ganske vanlig på disse kanter. Under en oppussing på 1970-tallet fant man rester av veggmalerier under veggpussen fra kirkens eldste tid. Kirken har innvendige graver for flere lavadelige slekter.

Landsbyen er også kjent med flere andre kapeller, et tilhørende metodistkirken og som er tilegnet John Wesley, grunnleggeren av metodistkirken.

Dagens Northwold
----------------

Northwold og sognet er preget av jordbruk. Dette området i England er kjent for dyrking av sukkerroer, og området har flere fabrikker som produserer sukker. Det er svært få bedrifter i landsbyen, og mange velger å reise til større byer i nærheten for arbeid, da henholdsvis King's Lynn, Swaffham, Downham Market og Norwich. 

Tidligere, før 9/11 var det også svært mange amerikanske soldater boende i landsbyen, disse jobbet ved den amerikanske flybasen ved Brandon. På grunn av terrorfrykt og for å øke sikkerhet blant amerikanske soldater, ble det vanlig å bli internert inne på selve basen. Tidligere hadde landsbyen flere puber, men i dag gjenstår kun puben The Crown.

Referanser
----------

1. ↑   «Northwold», *English Place-Name Society database*. Nottingham University.
2. ↑   «History of Northwold in Kings Lynn and West Norfolk», *A Vision of Britain through Time*. Great Britain Historical GIS Project, Department of Geography, University of Portsmouth. 2009.
3. ↑  «Parish population 2011» Arkivert 29. oktober 2016 hos Wayback Machine. *Neighbourhood Statistics*. Office for National Statistics
4. ↑  Norris, J. A. red. (1988): «Northwold's Greatest Son – A Benedictine Monk» Arkivert 3. mars 2016 hos Wayback Machine. i: *St Andrew Church, Northwold: Church History & Guide*

Eksterne lenker
---------------

* (en) Northwold – kategori av bilder, video eller lyd på Commons

  


|  |  |
| --- | --- |
| Oppslagsverk/autoritetsdata | Vision of Britain **·** GeoNames **·** GeoNames
 |
De planetnee som kretser rundt pulsaren PSR B1257+12 kan være karbonplaneter
En **karbonplanet**, også kalt **diamantplanet**, er en teoretisk type steinplaneter foreslått av Marc Kuchner med indre lag av diamant som kan være flere kilometer tykke. De diamantrike planetene kan formes av små partikler i protoplanetariske skiver som finnes rundt mange stjerner om de er rike på karbon og har lite oksygen. Denne typen planeter ville ha utviklet seg annerledes sammenlignet med jorden, Mars og Venus, de såkalte silikatplanetene som hovedsakelig er bygd opp av silisium og oksygen.

Eksisterende teorier sier at karbonplaneter har en jernrik kjerne tilsvarende de kjente steinplanetene. Utenfor kjernen finnes et tykt lag av silisiumkarbid og titankarbid og utenfor dette et lag av karbon. Karbonet skulle være i form av grafitt, muligens med et lag av diamanter på bunn om planeten er tilstrekkelig stor til å skape det nødvendige trykket.

Planetens overflate skulle være rik på hydrokarbon og karbonmonoksid. Jordlignende karbonbasert liv med vann som løsningsmiddel skulle kunne eksistere på en slik planet om det finnes tilstrekkelig med vann, men sannsynligvis ville metabolismen få motsatt retning på grunn av de kraftige redokserende omgivelsene.

Oksygenholdige forbindelser ville altså inntas som føde for å reagere med den karbonrike atmosfæren.

Observasjoner
-------------

Planetene som kretser rundt pulsaren PSR 1257+12 kan være karbonplaneter, sannsynligvis dannet av en splittet stjerne som produserte karbon når den ble eldre. Andre gode kandidater til karbonplaneter er de som ligger nær Melkeveiens sentrum hvor stjernene har mer karbon enn de som ligner på solen.

Karbonplaneter forutsies å ha lignende diameter som svovel- og vannplaneter av samme masse, noe som vil gjøre dem potensielt vanskelige å skille ut.

Se også
-------

* Planetologi
* Planetdefinisjon

Referanser
----------

1. ↑  «Carbon Planets». Nova Celestia. Besøkt 24. juni 2012.
2. ↑  Seager, S.; Kuchner, M.; Hier-Majumder, C.; Militzer, B. (2007). «Mass-Radius Relationships for Solid Exoplanets». *ApJ*. 669: 1279. doi:10.1086/521346. arXiv:0707.2895. CS1-vedlikehold: Flere navn: forfatterliste (link)

Eksterne lenker
---------------

* astro-ph 0504214 Marc J. Kuchner, *Extrasolar Carbon Planets*

Portal: Astronomi
***The Locked Heart*** er en amerikansk stumfilm fra 1918, regissert av Henry King.

Handling
--------

Harry Mason blir kalt hjem. Men når han endelig kommer frem, oppdager han at hans kone Ruth nettopp har dødd under fødselen av barnet deres. En rystet Harry nekter å se på babyen. Etter å ha låst døren til rommet som Ruth hadde forberedt som barnerom, reiser han til Europa. Han etterlater lille Martha i omsorgen til barnets bestefar: oberst Mason. I et forsøk på å unnslippe sorgen, reiser Harry verden rundt.

Men ånden til hans kone distraherer ham stadig, og han bestemmer seg etter hvert for å endelig reise hjem. Uvitende om farens virkelige identitet, Martha, nå en sjarmerende og livlig liten jente, blir snart venn med Harry og overbeviser ham endelig om å låse opp døren til barnerommet. Der oppdager Harry et brev som kone kone hadde etterlatt ham flere år tidligere, og ber om at han tar vare på barnet deres i tilfelle hennes død.

Rolleliste
----------

* Gloria Joy som Martha Mason
* Henry King som Harry Mason
* Vola Vale som Ruth Mason
* Daniel Gilfether som oberst Mason
* Leon Pardue som en kjeltring

Referanser
----------

1. ↑  THE LOCKED HEART

Eksterne lenker
---------------

* (en) *The Locked Heart* på Internet Movie Database Rediger på Wikidata

* (en) *The Locked Heart* på American Film Institute Rediger på Wikidata

* (en) *The Locked Heart* på Silent Era Rediger på Wikidata
**Lothar von Arnauld de la Perière** (født 18. mars 1886 Posen (nå Poznań i Polen) i Tyskland, død 24. februar 1941 nær Le Bourget ved Paris) var en tysk marineoffiser. Han var ubåtkommandør under første og andre verdenskrig. Under første verdenskrig senket han 194 skip med en samlet vekt på 453 716 tonn. Dette gjør han til den ubåtkommandør som gjennom tidene har senket den største tonnasjen.[] Han brukte nesten alltid en 8 cm dekkskanon til å senke skip. I løpet av sin karriere fyrte han av totalt 74 torpedoer, hvorav han traff med 39.

Arnauld de la Perière forsatte i den tyske marinen (*Reichsmarine*) frem til 1932. Under andre verdenskrig ble han tilbakekalt til tjeneste som kontreadmiral. Han ble forfremmet til viseadmiral 1. februar 1941 og ble beordret til å ta kommando som admiral sør.

Den 24. februar 1941 ble han drept i en flystyrt under avgang fra Le Bourget lufthavn ved Paris mens han holdt på med hemmelige forhandlinger med Vichy-Frankrike.[]

Referanser
----------

1. 1 2   Gemeinsame Normdatei, besøkt 9. april 2014[Hentet fra Wikidata]
2. 1 2   Find a Grave, oppført som Lothar von Arnauld de la Periere, Find a Grave 31534940, besøkt 9. oktober 2017[Hentet fra Wikidata]
3. ↑   Gemeinsame Normdatei, besøkt 10. desember 2014[Hentet fra Wikidata]
4. ↑  www.histomar.net som inneholder informasjon basert på de opprinnelige skipsloggene

|  |  |
| --- | --- |
| Oppslagsverk/autoritetsdata | Deutsche Biographie **·** Geni **·** VIAF **·** GND **·** LCCN **·** ISNI **·** BNF **·** BNF (data) **·** BNE
 |

Portal: Andre verdenskrig
**Jens Christian Rogstad** (født 8. april 1904 på Nordstrand, død 24. mars 1969 i Oslo) var en norsk advokat og direktør for Håndverkernes Arbeidsgiverforening.

Han ble cand.jur. i 1927 og var sakførerfullmektig 1929–1931 hos overrettssakfører Strandrud i Svolvær. Han var dommerfullmektig ved Bergens byskriverembede 1931–1932, før han ble sekretær ved Bergens Håndverks- og Industriforening 1935–1938 og sekretær i Norsk Arbeidsgiverforening i 1938. Han var distriktssjef i Vestenfjellske distrikt i Norsk Arbeidsgiverforening fra 1939. Han ble i 1949 direktør for Håndverkernes Arbeidsgiverforening.

Han var sønn av rektor Trond Rogstad og Anna Øgle, og ble gift i 1937 med mag.art. Inger-Helvig Ødegaard Paus (f. 1909), datter av kirurgen Nikolai Nissen Paus. Han var bror til lagdommer og ekspedisjonssjef Per Rogstad og overlege Kjell Hovin Rogstad, og svoger til historikeren Emil Smith.

Referanser
----------

1. ↑  Erling Petersen, *Norsk arbeidsgiverforening 1900–1950*, 1950
2. ↑  *Studentene fra 1922 : biografiske opplysninger og statistikk samlet til 25-års jubileet 1947*, Oslo, 1951